CELEX: C2006/143/17
Language: lv
Date: 2006-06-17 00:00:00
Title: Lieta C-245/04: Tiesas (pirmā palāta) spriedums  2006. gada 6. aprīlī  ( Verwaltungsgerichtshof  lūgums sniegt prejudiciālu nolēmumu) —  EMAG Handel Eder OHG  pret  Finanzlandesdirektion für Kärnten  (Prejudiciāls nolēmums — Sestā PVN direktīva — 8. panta 1. punkta a) un b) apakšpunkts, 28.a panta 1. punkta a) apakšpunkta pirmā daļa, 28.b panta A daļas 1. punkts, 28.c panta A daļas a) apakšpunkta pirmā daļa — Kopienas iekšējā preču nosūtīšana vai transportēšana — Piegādes — Kopienas iekšējās preču iegādes — Secīgi darījumi — Darījumu vieta)

17.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 143/9
            
         Tiesas (pirmā palāta) spriedums 2006. gada 6. aprīlī (Verwaltungsgerichtshof lūgums sniegt prejudiciālu nolēmumu) — EMAG Handel Eder OHG pret Finanzlandesdirektion für Kärnten
   
   (Lieta C-245/04) (1)
   
   (Prejudiciāls nolēmums - Sestā PVN direktīva - 8. panta 1. punkta a) un b) apakšpunkts, 28.a panta 1. punkta a) apakšpunkta pirmā daļa, 28.b panta A daļas 1. punkts, 28.c panta A daļas a) apakšpunkta pirmā daļa - Kopienas iekšējā preču nosūtīšana vai transportēšana - Piegādes - Kopienas iekšējās preču iegādes - Secīgi darījumi - Darījumu vieta)
   (2006/C 143/17)
   Tiesvedības valoda — vācu
   Iesniedzējtiesa
   
      Verwaltungsgerichtshof
   
   Lietas dalībnieki pamata procesā
   
      Prasītājs: EMAG Handel Eder OHG
   
   
      Atbildētājs: Finanzlandesdirektion für Kärnten
   
   Priekšmets
   Lūgums sniegt prejudiciālu nolēmumu — Verwaltungsgerichtshof — 8. panta 1. punkta a) apakšpunkta interpretācija Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.) — Piegādes vieta trīspusējos vai secīgos darījumos — Preču pirkums, ko vienā dalībvalstī dibināts uzņēmums veic no šajā pat dalībvalstī dibināta uzņēmuma, kas tās ir piegādājis no uzņēmuma, kas dibināts citā dalībvalstī, preces nogādājot tieši saņēmējam uzņēmumam
   Rezolutīvā daļa:
   
               1)
            
            
               ja divas secīgas vienu un to pašu preču piegādes, ko viens nodokļu maksātājs par atlīdzību veic otram nodokļu maksātājam, kas kā tādi rīkojas, ir veiktas ar šo preču vienu Kopienas iekšējo nosūtīšanu vai vienu Kopienas iekšējo transportēšanu, tikai viena nosūtīšana vai transportēšana no divām piegādēm ir uzskatāma par atbrīvotu no nodokļiem, piemērojot Sestās direktīvas 28.c panta A daļas a) apakšpunkta pirmo daļu Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, kas ir grozīta ar Padomes 1995. gada 10. aprīļa Direktīvu 95/7/EK.
               Šī interpretācija ir spēkā neatkarīgi no nodokļu maksātājiem — pirmā pārdevēja, starpnieka saņēmēja vai otrā saņēmēja — kas iegūst tiesības rīkoties ar precēm šīs nosūtīšanas vai šīs transportēšanas laikā;
            
         
               2)
            
            
               tikai tādas piegādes, kas notiek ar preču Kopienas iekšēju nosūtīšanu vai transportēšanu, vietu nosaka saskaņā ar Direktīvas 77/388, kas ir grozīta ar Direktīvu 95/7, 8. panta 1. punkta a) apakšpunktu; jāuzskata, ka tā atrodas šīs nosūtīšanas vai šīs transportēšanas dalībvalstī. Otrās piegādes vietu nosaka saskaņā ar šīs direktīvas 8. panta 1. punkta b) apakšpunktu; jāuzskata, ka tā atrodas vai nu nosūtīšanas dalībvalstī, vai arī šīs nosūtīšanas vai šīs transportēšanas ceļamērķa dalībvalstī, atkarībā no tā, vai šī piegāde ir pirmā vai otrā no divām secīgām piegādēm.
            
         
      (1)  OV C 251, 09.01.2004.